KS Daily View วันที่ 22 ก.พ. 2565
22 กุมภาพันธ์ 2565

KS Daily View 22.02.2022 >>> รัสเซียประกาศรับรองสถานะเอกราชของทั้ง 2 แคว้นในยูเครน เพิ่มความตึงเครียดรัสเซีย-นาโต้ กดดันบรรยากาศการลงทุน/ ติดตามสถาณการณ์โควิดและรายงานผลประกอบการบริษัทจดทะเบียนในประเทศ/ SET คาด 1685-90 หุ้นแนะนำ TIDLOR, DTAC
ตลาดต่างประเทศ: ตลาดหุ้นสหรัฐฯ ปิดทำการเนื่องในวันประธานาธิบดีสหรัฐ ขณะที่ตลาดหุ้นยุโรปปรับตัวลงหลังจากปธน.ปูตินได้ลงนามในกฤษฎีกาเพื่อรับรองสถานะการเป็นรัฐอิสระและความเป็นเอกราชของทั้ง 2 แคว้นได้แก่สาธารณรัฐประชาชนโดเนตสก์และลูฮันสก์ เพิ่มความตึงเครียดสถาณการณ์รัสเซีย-นาโต้ โดยต้องติดตามต่อว่าทางนาโต้จะตอบโต้อย่างไร ซึ่งการออกมาตรการคว่ำบาตรเศรษฐกิจรัสเซียอาจจะส่งผลต่อราคาพลังงานปรับตัวสูงขึ้นต่อเนื่องและส่งผลให้เงินเฟ้อยังคงอยู่ระดับสูงต่อไป กดดันบรรยากาศลงทุนโดยรวมโดยเฉพาะสินทรัพย์เสี่ยง
ตลาดในประเทศ: สภาพัฒน์รายงาน GDP ไตรมาส 4/2564 ที่ +1.9% YoY สูงกว่าที่ ตลาดประมาณการไว้ที่ +0.8% YoY ส่วนการเติบโตทางเศรษฐกิจของไทยในปี 2564 อยู่ที่ +1.6% YoY ซึ่งสูงกว่าคาดการณ์ของ KGroup (+1% YoY) และตลาด (+1.2%) จากการใช้จ่ายเงินของภาคเอกชน (+0.3%) ภาครัฐ (+8%) การส่งออก (+18%) ทั้งนี้เรามีมุมมองเชิงบวกต่อเศรษฐกิจในปี 2565 จาก 1) นักท่องเที่ยวต่างชาติ 2) โควิด-19 ที่เป็นโรคประจำถิ่น / ไม่มีการล็อกดาวน์และ 3) การกลับมาของธุรกิจภาคบริการ โดยเราชอบหุ้น Value play ในประเทศ อย่าง CPALL ORI STEC และ AEONTS.
มุมมอง ICT sector เรากำหนดความน่าจะเป็นที่ 100% กับข้อตกลงการควบรวมกิจการ (ก่อนหน้านี้ที่ 80%) ซึ่งจะเป็นการควบรวมที่ส่งผลเชิงบวกต่ออุตสาหกรรมโทรคมนาคม สำหรับ Target Price ของเราสำหรับ DTAC และ TRUE รวมประโยชน์จากการควบรวมกิจการที่ 3 พันล้านดอลลาร์สหรัฐ เราปรับ EV/EBITDA สำหรับ DTAC เพื่อให้สอดคล้องกับ TRUE ทั้งนี้เราปรับลดมุมมองเป็น “กลาง” เพื่อให้สอดคล้องกับคำแนะนำหุ้นของเราโดย DTAC ยังเป็นหุ้นเด่นในกลุ่ม
มุมมองตลาดหุ้น SET คาด 1685-90 หุ้นแนะนำ TIDLOR, DTAC
Top pick: TIDLOR (ราคาพื้นฐาน 52.00 บาท). รายงานงบ 4Q21 (-2% QoQ, +28% YoY) ดีกว่าที่เราคาด โดยเติบโตทั้งสินเชื่อและรายได้ค่าธรรมเนียมจากธุรกิจนายหน้าประกัน ขณะที่คุณภาพสินทรัพย์ดีขึ้น ทั้งนี้เรายังมองการเติบโตต่อเนื่องทั้ง QoQ และ YoY ใน 1Q22. DTAC (ราคาพื้นฐาน 57.52 บาท). เป็นหุ้นเด่นในกลุ่มจากปัจจัยหนุนเรื่องการจ่ายเงินปันผลเพิ่มเติมจากการล้างกำไรสะสมก่อนเกิด VTO และพัฒนาการเชิงบวกจากการควบรวมกิจการ.
รายงานตัวเลขเศรษฐกิจ
วันอังคาร ติดตาม ตัวเลข Ifo Business Climate ของเยอรมัน เดือน ก.พ. คาด 96.5 จุด (+0.8% MoM) ตัวเลข Markit Manufacturing PMI Flash ของสหรัฐฯ เดือน ก.พ. คาด 56 จุด (+0.5% MoM) ตัวเลข Markit Services PMI Flash ของสหรัฐฯ เดือน ก.พ. คาด 53 จุด (+3.5% MoM) ตัวเลข CB Consumer Confidence ของสหรัฐฯ เดือน ก.พ. คาด 109.8 จุด (-3.5% MoM)
วันพุธ ติดตาม ตัวเลขส่งออกและนำเข้าของไทยเดือน ม.ค. คาด +15% YoY และ +20% YoY ตามลำดับ และคาดไทยขาดดุลการค้าเดือน ม.ค. จำนวน 250 ล้านเหรียญสหรัฐฯ
วันพฤหัสฯ ติดตาม ตัวเลขประมาณการ GDP 4Q21 ของสหรัฐฯ ครั้งที่ 2 คาด +7% QoQ (ดีขึ้นจากครั้งก่อนที่ +2.3% QoQ) ตัวเลข New Home Sales ของสหรัฐฯ เดือน ม.ค. คาด 7.5 แสนยูนิต (-8.6% MoM) ตัวเลข stock น้ำมันดิบของสหรัฐฯ รายสัปดาห์ และถ้อยแถลงของ Fed Bostic และ Fed Mester
วันศุกร์ ติดตาม ตัวเลข PCE Price Index ของสหรัฐฯ เดือน ม.ค. คาด +5.9% YoY ตัวเลข Pending Home Sales ของสหรัฐฯ เดือน ม.ค. คาด +0.5% MoM ตัวเลข Michigan Consumer Sentiment ของสหรัฐฯ เดือน ก.พ. คาด -8.2% MoM เป็น 61.7 จุด ตัวเลข Oil rig counts ของสหรัฐฯ (+10 แท่นเป็น 645 แท่น ณ 18 ก.พ.)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp